
PLANAVIMO IR PLĖTROS SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. T1-1169 „DĖL ŠILUTĖS RAJONO SAVIVALDYBĖS 2023–2025 M. STRATEGINIO VEIKLOS PLANO PATVIRTINIMO“ PAKEITIMO“ PROJEKTO


2023 m. gegužės 9 d.
Šilutė

	
1. Parengto projekto tikslai ir uždaviniai.

	Šiuo sprendimu yra pakeičiamas Šilutės rajono savivaldybės 2023–2025 m. strateginis veiklos planas, patvirtintas Šilutės rajono savivaldybės tarybos 2022 m. gruodžio 22 d. sprendimu Nr. T1-1169 „Dėl Šilutės rajono savivaldybės 2023–2025 m. strateginio veiklos plano patvirtinimo“, į (08) Investicijų pritraukimo ir verslo vystymo programą įrašant naują priemonę bei patikslinant (6) Efektyvaus savivaldybės valdymo ir (08) Investicijų pritraukimo ir verslo vystymo programų priemonių pavadinimus:
 (08) Investicijų pritraukimo ir verslo vystymo programa pildoma nauja priemone 08.01.01.107 „Tarptautinių projektų paraiškų koncepcijos“. Šilutės rajono savivaldybės administracija su tarptautiniai partneriais rengia projektų koncepcijas ir teikia paraiškas Pietų Baltijos programai finansavimui gauti.
(06) Efektyvaus savivaldybės valdymo programoje pakeičiamas priemonės 06.01.01.05 „Tarybos sekretoriato išlaikymas“ pavadinimas į „Mero ir Tarybos veiklos administravimo skyriaus išlaikymas“. 
(06) Efektyvaus savivaldybės valdymo programoje pakeičiamas priemonės 06.01.03.01 „Administracijos direktoriaus rezervo lėšų panaudojimas“ pavadinimas į „Šilutės rajono savivaldybės mero rezervo lėšų panaudojimas“. Nuo 2023 m. balandžio 1 d. pagal Lietuvos Respublikos vietos savivaldos įstatymo 27 straipsnio 2 dalies 3 punktą  Savivaldybės meras administruoja savivaldybės biudžeto asignavimus ir kitus piniginius išteklius, o Lietuvos Respublikos biudžeto sandaros įstatymo 25 straipsnio 1 dalyje nustatyta, kad Savivaldybės mero rezervas savivaldybėse būtų sudaromas privalomai. Kartu nustatomos šio rezervo dydžio ribos: nuo 0,25 iki 1 procento savivaldybės biudžeto pajamų (neįskaitant valstybės biudžeto dotacijų savivaldybių biudžetams). Šio rezervo lėšas bus galima naudoti kompensuoti išlaidoms, atsiradusioms dėl ekstremaliosios situacijos, ekstremaliojo įvykio, gaisro, stichinės nelaimės, taip pat dėl nepaprastosios padėties atsiradusioms išlaidoms iš dalies apmokėti ir (arba) jos padariniams šalinti. Rezervo lėšos bus skiriamos Savivaldybės mero potvarkiu, prašymus nagrinėjančios komisijos siūlymu.
(08) Investicijų pritraukimo ir verslo vystymo programoje pakeičiamas priemonės 08.01.02.08 „Lopšelių-darželių apsauginių-gaisro signalizacijų, vaizdo stebėjimo sistemų įrengimas ir priežiūra“ pavadinimas į  „Apsauginių, gaisro signalizacijų, vaizdo stebėjimo sistemų įrengimas ir priežiūra“ .

	
2. Kaip šiuo metu yra sureguliuoti projekte aptarti klausimai.

	Vadovaujantis Šilutės rajono savivaldybės strateginio planavimo organizavimo tvarkos aprašu (2022 m. balandžio 28 d. sprendimas Nr. T1-1006), 2022 m. gruodžio 22 d. Savivaldybės tarybos sprendimu Nr. T1-1169 „Dėl Šilutės rajono savivaldybės 2023–2025 m. strateginio veiklos plano patvirtinimo“, buvo patvirtintas Šilutės rajono savivaldybės 2023–2025 m. strateginis veiklos planas ir padalinių vykdomos programos. 

	
3. Kokių pozityvių rezultatų laukiama.

	Kadangi atsirado būtinybė keisti esmines SVP nuostatas, t. y. papildyti Šilutės rajono savivaldybės 2023–2025 m. strateginio veiklos plano (06) Efektyvaus savivaldybės valdymo ir (08) Investicijų pritraukimo ir verslo vystymo programas, būtinas Savivaldybės tarybos pritarimas, kaip tai numatyta Šilutės rajono savivaldybės strateginio planavimo organizavimo tvarkos apraše, patvirtintame Šilutės rajono savivaldybės tarybos 2022 m. balandžio 28 d. sprendimu Nr. T1-1006 „Dėl Šilutės rajono savivaldybės strateginio planavimo organizavimo tvarkos aprašo patvirtinimo“.
Tarybai pritarus minėtam papildymui, Savivaldybės padaliniai galės įgyvendinti strateginius tikslus, kurie numatyti Strateginio veiklos plano programose. 

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	-------------

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	------------

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinis vertinimas nereikalingas.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	------------

	
8. Projekto autorius ar autorių grupė.

	Planavimo ir plėtros skyriaus viešojo administravimo institucijos specialistė Aušra Stakvilevičienė


	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Strateginis veikos planas, organizavimo tvarkos aprašas, programos.


	
10. Kiti, autorių nuomone, reikalingi pagrindimai ir paaiškinimai.

	-------------






Planavimo ir plėtros skyriaus
viešojo administravimo institucijos specialistė	                       		Aušra Stakvilevičienė                                                    
 (Autorius, pareigos)			                                          (parašas)	                            (vardas, pavardė)




